**A gOURMET CONSULTING bT.**

**ADATKEZELÉSI TÁJÉKOZTATÓJA**

**a „*Szurkoljunk együtt Molnár Dórának!”* elnevezésű fotópályázat lebonyolításával kapcsolatosan birtokába került személyes adatok kezeléséről**

Verziószám: 2.0

Budapest, 2024. július 26.

A Gourmet Consulting Bt. *„Szurkoljunk együtt Molnár Dórának!”* elnevezéssel fotópályázatot indít. Mindazon természetes személyek, akik megfelelnek a pályázati feltételeknek, fényképet készítenek és feltöltik (a továbbiakban: **Érintettek**) a Facebook felületére, úgy részt vehetnek a pályázaton, továbbá a részvételre történő ösztönzés jegyében meghirdetett nyereménysorsoláson. A pályázati eljárás lebonyolításával és szervezésével összefüggésben a Gourmet Consulting Bt. (a továbbiakban: **Adatkezelő**) adatkezelőnek minősül az Érintettek személyes adatai kezelése tekintetben.

A fentiekre figyelemmel Adatkezelő az Érintettek részére az Európai Parlament és a Tanács (EU) a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (általános adatvédelmi rendelet) szóló 2016/679 rendelete (a továbbiakban: **GDPR**) és az információs önrendelkezési jogról és az információszabadságról szóló 2011. évi CXII. törvény (a továbbiakban: **Infotv.**) rendelkezéseivel összhangban a következő tájékoztatást adja.

Az Adatkezelő kötelezettséget vállal arra vonatkozóan, hogy az általa végzett adatkezelés megfelel a hatályos jogszabályokban meghatározott elvárásoknak, így különös tekintettel azon elvárásnak, hogy az Érintettek részére adott tájékoztatást tömör, átlátható, világos és közérthető megfogalmazással és könnyen hozzáférhető formában bocsátja rendelkezésre, jelen adatkezelési tájékoztató formájában.

**Az adatkezelési tájékoztatóban található legfontosabb információkat táblázatos formában az** [**utolsó oldalon**](#_A_személyes_adatok) **foglaltuk össze.**

# I. Az Adatkezelő

Név: **Gourmet Consulting Bt.**

Képviseli: Ottó Vilmos Károlyné ügyvezető

Székhely: 1123 Budapest, Ráth György utca 8. 4. em. 2. ajtó

E-mail: [gourmetconsulting01@gmail.com](mailto:gourmetconsulting01@gmail.com)

# II. Az adatkezelő elérhetősége

Név: Budafoki Pincejárat / Gourmet Consulting Bt.

Székhely: 1123. Budapest Ráth György u. 8. 4.em 2. ajtó

E-mail: [gourmetconsulting01@gmail.com](mailto:gourmetconsulting01@gmail.com)

FB cím: <https://www.facebook.com/BudafokiPincejarat>

# III. Az adatkezelés célja

Az Érintettek személyes adatainak kezelése annak érdekében történik, hogy:

- az Adatkezelő ellenőrizze az Érintettek által benyújtott pályázatok érvényességét;

- a nyertes Érintett részére a nyereményt az Adatkezelő rendelkezésre tudja bocsátani;

- a meghirdetett pályázattal összefüggő ügyviteli és technikai feladatellátásának eleget tudjon tenni.

# IV. A kezelt adatok köre

A pályázattal összefüggésben az Adatkezelő az Érintett alábbi személyes adatait kezeli.

**IV/1. Valamennyi pályázó Érintett esetében az Adatkezelő az alábbi személyes adatokat kezeli:**

* az Érintett Facebook felhasználó neve;
* az Érintett által Facebook-ra feltöltött fénykép személyes adattartalma, beleértve a feltöltés idejét is, illetve az esetlegesen megjelölt további természetes személyek személyes adatai (pl. másik személy megjelölése a posztban);
* az Érintett teljes neve;
* az Érintett életkora;
* az Érintett által Facebook-ra feltöltött fényképet kedvelő, megosztó más Facebook felhasználó neve.

Az Adatkezelő a feltöltött fényképeket kizárólagosan szemrevételezés útján, a nyereménysorsolási eljárásba továbbjutó pályázó Érintettek kiválasztása érdekében kezeli.

**IV/2. Nyereménysoroláson résztvevő nyertes Érintettek esetében az alábbi személyes adatok kezelésére kerül sor:**

* az Érintett teljes neve;
* az Érintett életkora;

A gépi, véletlenszerű sorolás eredményeképpen kiválasztásra kerülő nyertes Érintettet, a nyertesség tényéről és a nyeremény átvételének lehetőségéről a pályázat lebonyolításért felelős Adatkezelő Messengeren írásban értesíti.

Amennyiben a megkeresett nyertes Érintett a válaszlevelében rendelkezésre bocsátja a nyeremény átadás-átvételét megalapozó személyes adatait (így kifejezetten a pályázati feltétel ellenőrzéséhez szükséges személyes adatát), úgy részére átadásra kerül a nyeremény.

# V. Az adatkezelés jogalapja

A jelen adatkezelési tájékoztató IV/1. pontjában megjelölt adatok kezelésének jogalapja **a GDPR 6. cikk (1) albekezdésének a) pontja, tekintettel arra, hogy az Érintett hozzájárulását adta személyes adatainak egy vagy több konkrét célból történő kezeléséhez.**

Az érintetti hozzájárulás megfelel a GDPR (32) és (42)-(43) preambulum-bekezdéseiben, 4. cikkének 11. pontjában, valamint 7. cikkében meghatározott feltételeknek, tekintettel arra, hogy:

- az Érintett a Facebook-ra történő – pályázati feltételek szerinti – fénykép feltöltésével önkéntes és írásban igazolható nyilatkozatát adja a pályázatban való részvételi szándékához;

- az Érintett személyes adatainak kezelésével összefüggő körülményekről jelen adatkezelési tájékoztató előzetes megismerési útján tájékozódhat;

- az Érintett az adatkezeléshez adott hozzájárulását bármikor visszavonhatja, azáltal, hogy a fényképet a Facebook-ról törli, és bejelenti egyéb személyes adatának (pl.: név) kezeléséhez történő hozzájárulásának visszavonását.

A jelen adatkezelési tájékoztató IV/2. pontjában megjelölt személyes adatok kezelése olyan ingyenes **szerződés teljesítéséhez szükséges**, melyben az Érintett az egyik fél, erre figyelemmel az adatkezelés jogalapja a **GDPR 6. cikk (1) albekezdésének b) pontja**.

# VI. Adatkezelés időtartama

A GDPR 5. cikk (1) bekezdésének e) pontjában, valamint az Infotv. 4. § (2) bekezdésében foglaltakra figyelemmel személyes adat csak a cél megvalósulásához szükséges mértékben és ideig kezelhető.

Jelen adatkezelési tájékoztató IV/1. pontjában megjelölt személyes adatok kezelésére a pályázatba való bekerülés és a pályázattal összefüggő technikai-ügyviteli feladatellátás végrehajtását követő 90. napig kerül sor, illetve mindaddig amíg az Érintett a Facebook felületéről a fényképet önkéntesen nem törli. Ezen tevékenység nem eredményezi az Adatkezelő által korábban szemrevételezéssel végzett adatkezelés jogszerűségét.

Az Adatkezelő a jelen adatkezelési tájékoztató IV/2. pontjában meghatározott személyes adatokat **a pályázat lezárásától a tárgynyeremények átadásáig kezeli.**

A Facebook-ra a feltöltött fényképek vonatkozásában az Adatkezelőnek nincs jogosultsága a személyes adatok törlésére, tekintettel arra, hogy az alkalmazás üzemeltetője a **Meta Platforms Technologies Ireland Limited (székhely: Merrion Road, Dublin 4, D04 X2K5, Ireland,** <https://about.fb.com/news/category/data-and-privacy/>**)** önálló adatkezelőként jár el.

# VII. Adatfeldolgozók, címzettek

Adatkezelő a személyes adatok kezelése vonatkozásában további adatfeldolgozót nem vesz igénybe. Adatfeldolgozó igénybevétele esetén Adatkezelő az adatfeldolgozás tényéről az Érintettet tájékoztatja.

A fentieken túl Adatkezelő a személyes adatokat harmadik személy címzett részére nem továbbítja, különös tekintettel az EGT tagállamokon kívüli adattovábbításra.

A Facebook-ra feltöltött fényképek vonatkozásában az Adatkezelő semmilyen felelősséget nem vállal, adatkezelést csak szemrevételezés útján végez.

# VIII. Az adatok kezelésének módja

Az Adatkezelő a jelen adatkezelési tájékoztató IV. pontjában megjelölt, és birtokába kerülő személyes adatokon nem végez automatizált adatkezelést, nem végez profilalkotást.

Az Adatkezelő megfelelő szervezési intézkedésekkel biztosítja, hogy az adatokhoz az Adatkezelő által vagy munkaszervezetében csak ezen feladat teljesítésével megbízott, és jogosultsággal rendelkező munkatársai férjenek hozzá.

Az Adatkezelő kiemelt figyelmet fordít a személyes adatok megfelelő szintű biztonságára és bizalmas kezelésére, többek között annak érdekében, hogy megakadályozza a személyes adatokhoz és az adatok kezeléséhez használt eszközökhöz való jogosulatlan hozzáférést, illetve azok jogosulatlan felhasználását.

A papír alapon tárolt személyes adatokat az Adatkezelő székhelyén zárható irodabútorokban és irattári helyiségben, az elektronikus adatokat az Adatkezelő a megfelelő jogosultságkezeléssel ellátott tárhellyel rendelkező, saját tulajdonú szerverén tárolja.

# IX. Nyilvánosságra hozatal

A pályázat lebonyolítását követően Facebook poszt keretében eredményhirdetésre kerül sor a Budafoki Pincejárat hivatalos [Facebook oldalán](https://www.facebook.com/BudafokiPincejarat/). A posztban kizárólag a nyertes neve kerül nyilvánosságra hozatalra.

A nyertes pályázók részére a tárgynyeremények a Budafoki Pezsgő- és Borfesztiválon kerülnek átadásra, így a nyertes pályázó neve és a nyertesség ténye a rendezvényen szükségszerűen nyilvánosságra hozatalra került.

# X. Az Érintett jogai adatainak kezelésével összefüggésben

*X.1. Az Érintett előzetes tájékoztatáshoz való joga (GDPR 13-14. cikk)*

*/Valamennyi adatkezelési jogalap esetén érvényesíthető./*

Amennyiben a személyes adatokat az Érintettől gyűjtik, Adatkezelő a személyes adatok megszerzésének időpontjában tájékoztatja az Érintettet az Adatkezelőre vonatkozó alapvető információkról, a személyes adatok tervezett kezelésének céljáról, az adatkezelés jogalapjáról, az esetleges adattovábbítási műveletekről. Adatkezelő ezen felül köteles az Érintettet az adatai kezelésére vonatkozó kiegészítő információkról is tájékoztatni, így többek között az adattárolás időtartamáról, az Érintettet megillető jogokról, valamint a hatóságnak címzett panasz benyújtásának jogáról.

Az Adatkezelő az Érintett előzetes tájékoztatáshoz való jogának érvényesülését jelen Adatkezelési Tájékoztató nyilvánosságra hozatalával, valamint az Érintett részére az adatkezelési művelet megkezdése előtt történő megismerésének lehetőségével biztosítja.

*X.2. A hozzáférési jog (GDPR 15. cikk)*

*/Valamennyi adatkezelési jogalap esetén érvényesíthető./*

Az Érintett jogosult hozzáférést kérni a személyes adataihoz, továbbá az Adatkezelő által kezelt személyes adatairól másolatot kapni és ellenőrizni, hogy az adatkezelést az Adatkezelő jogszerűen végzi-e.

*X.3. A helyesbítéshez való jog (GDPR 16. cikk)*

*/Valamennyi adatkezelési jogalap esetén érvényesíthető./*

Az Érintett jogosult az Adatkezelő által kezelt személyes adatainak helyesbítését kérni. E jog értelmében az Érintett jogosult az Adatkezelő által kezelt hiányos vagy pontatlan személyes adatainak helyesbítésére azzal, hogy ilyen esetben az újonnan átadott adat hitelességének ellenőrzése szükségessé válik.

*X.4. A törléshez – elfeledtetéshez – való jog (GDPR 17. cikk)*

*/Valamennyi adatkezelési jogalap esetén érvényesíthető./*

Az Érintett jogosult az Adatkezelő által kezelt személyes adatai törlését kérni. E jog gyakorlása feljogosítja az Érintettet arra, hogy kérje az Adatkezelőtől személyes adatainak törlését, amennyiben azok további kezelésére nincs megfelelő ok.

Az Érintett abban az esetben is jogosult kérni személyes adatainak törlését, amennyiben sikerrel tiltakozott személyes adatai kezelése ellen, amennyiben az Adatkezelő a személyes adatait jogellenesen kezelte, vagy amennyiben a magyar jog alapján az Adatkezelő köteles az Érintett személyes adatait törölni. Adatkezelő ugyanakkor bizonyos esetekben jogosult megtagadni a törlési kérelem teljesítését, melyről az Érintett megfelelően tájékoztatni köteles.

*X.5. Az adatkezelés korlátozásához való jog (GDPR 18. cikk)*

*/Valamennyi adatkezelési jogalap esetén érvényesíthető./*

Az Érintett jogosult személyes adatai kezelésének korlátozását kérni, amennyiben az Adatkezelő jogellenes adatkezelést folytat, és az Érintett nem szeretné, hogy az adatok törlésre kerüljenek, és inkább az adatok felhasználásának korlátozását kéri. Az adatkezelés korlátozásához való jog megilleti továbbá az Érintettet abban az esetben is, amikor vitatja az Adatkezelő által kezelt adatok pontosságát.

*X.6. A személyes adatok kezelése elleni tiltakozás joga (GDPR 21. cikk)*

*/Csak hozzájárulás megadásán alapuló jogalap fennállása esetén érvényesíthető. /*

Az Érintett jogosult személyes adatai kezelése ellen tiltakozni, ha az adatkezelés közérdekű vagy az Adatkezelőre ruházott közhatalmi jogosítvány gyakorlásának keretében végzett feladat végrehajtásához szükséges vagy az adatkezelés jogalapja az Adatkezelő, vagy harmadik fél jogos érdekeinek érvényesítéséhez szükséges. A személyes adatok kezelése elleni tiltakozás joga az Érintettet minden olyan esetben megilleti, amikor úgy véli, hogy jogai, jogos érdekei, alapvető szabadságai elsőbbséget élveznek az Adatkezelő vagy harmadik személy jogos érdekével szemben. Az érintett abban az esetben is tiltakozhat személyes adatainak kezelése ellen, ha azokat az Adatkezelő közvetlen üzletszerzés vagy profilalkotás céljából kezeli.

## X.7. Hozzájárulás visszavonásának joga (GDPR 7. cikk)

*/Csak hozzájárulás megadásán alapuló jogalap fennállása esetén érvényesíthető./*

Az Érintett jogosult bármelyik adatkezeléshez adott hozzájárulását bármikor visszavonni, amikor az Érintett személyes adatainak kezelése az Érintett hozzájárulásán alapszik. Fontos, hogy a hozzájárulás visszavonása a hozzájárulás visszavonása előtt végzett adatkezelés jogszerűségét nem befolyásolja. Abban az esetben, ha az Érintett hozzájárulását visszavonja, lehetséges, hogy bizonyos szolgáltatásokat az Adatkezelő nem tud számára nyújtani, és amennyiben ez releváns, az Adatkezelő erről a hozzájárulás visszavonásakor ad tájékoztatást. Érintett ezen jogának gyakorlása nem érinti az Adatkezelő által más jogalap alapján kezelt személyes adatok további kezelését.

Az Érintett a hozzájárulás visszavonásának jogát az alábbiak szerint gyakorolhatja:

- a Messenger útján megküldött írásbeli nyilatkozattal;

- postai úton megküldött nyilatkozattal;

- e-mail útján tett nyilatkozattal.

Adatkezelő az Érintett hozzájárulás visszavonására irányuló nyilatkozatait a jelen adatkezelési tájékoztató [II. pontjában](#_II._Az_Adatkezelő) meghatározott elérhetőségein fogadja.

A hozzájárulás visszavonásának formai és tartalmi követelményei nincsenek, ugyanakkor a nyilatkozatból egyértelműen ki kell derülnie:

- a hozzájárulás visszavonására irányuló szándéknak;

- az Érintett kilétének.

# XI. Tájékoztatás az adatszolgáltatás elmaradásának következményeiről

A nyertes Érintett részére küldött írásbeli felhívásra történő írásbeli és önkéntes válaszlevél/jelentkezés, egyben a nyeremény személyes átvételéhez szükséges személyes adatok megadásának elmulasztása esetén az Érintett nem jogosult a nyereményt átvenni, helyébe a játékszabályzatban foglaltak alapján tartaléknyertes Érintett lép.

# XII. Jogorvoslati lehetőségek:

Amennyiben az Érintett úgy ítéli meg, hogy az adatkezelés a GDPR vagy az Infotv. rendelkezéseibe ütközik, illetve sérelmesnek véli azt, ahogy az Adatkezelő a személyes adatait kezeli, akkor javasoljuk, hogy először az Adatkezelőt keresse meg panaszával. A panasza minden esetben kivizsgálásra kerül.

Ha a panaszának kivizsgálása ellenére vagy a válaszadásra nyitva álló határidő eredménytelen eltelte esetén sérelmezi azt, ahogy az Adatkezelő kezeli az adatait, vagy közvetlenül hatósághoz szeretne fordulni, akkor bejelentéssel élhet a Nemzeti Adatvédelmi és Információszabadság Hatóságnál *(cím: 1055 Budapest, Falk Miksa utca 9-11., postacím: 1363 Budapest, Pf.: 9., e-mail: ugyfelszolgalat@naih.hu, honlap:* [*www.naih.hu*](http://www.naih.hu)*)*.

Lehetősége van adatainak védelme érdekében bírósághoz fordulni, amely az ügyben soron kívül jár el. Ebben az esetben szabadon eldöntheti, hogy a lakóhelye (állandó lakcím) vagy a tartózkodási helye (ideiglenes lakcím) szerinti törvényszéknél (<http://birosag.hu/torvenyszekek>) nyújtja-e be keresetét.

A lakóhelye vagy tartózkodási helye szerinti törvényszéket megkeresheti a <http://birosag.hu/ugyfelkapcsolati-portal/birosag-kereso> oldalon.

Budapest, 2024. július 26.

Ottó Vilmos Károlyné sk.

**ügyvezető**

# A személyes adatok kezelésével kapcsolatos legfontosabb információk

|  |  |
| --- | --- |
| **Ki kezeli az adatait?** | Gourmet Consulting Bt. |
| **Hol érhet el bennünket?** | Személyesen és postán székhelyünkön, illetve elektronikus levél útján csatornán. Ezeket az elérhetőségeket részletesen a [II. pontban](#_II._Az_adatkezelő_1) írtuk le. |
| **Milyen adatait kezeljük?** | Az Önre vonatkozó lehető legkevesebb adatot kezeljük, ezeket részletesen a [IV. pontban](#_IV._A_kezelt) írtuk le. |
| **Mennyi ideig kezeljük az Ön adatait?** | Amennyiben Ön nem nyer, az Ön által megadott adatokat **a pályázat lezárását követő 90 nap időtartamig kezeljük.** AmennyibenÖn nyertesként kisorsolásra kerül, az Ön által megadott adatokat **a tárgynyeremények átadásáig kezeljük.** Amennyiben visszavonja a személyes adatai kezeléséhez adott hozzájárulását, úgy adatait haladéktalanul töröljük. |
| **Honnan szerezzük be az adatait?** | Azokat Ön adja meg részünkre akkor, amikor a pályázaton részt vesz. |
| **Miért kezeljük az adatait?** | Annak érdekében, hogy a pályázati feltételeket az Ön vonatkozásában ellenőrizhessük, valamint a pályázaton való részvétellel összefüggésben meghirdetett pályázat lefolytatása esetében a nyereményt átadhassuk. |
| **Mi hatalmaz fel bennünket arra, hogy kezeljük az adatait?** | Az a körülmény, hogy Ön hozzájárulását adta személyes adatainak kezeléséhez, illetve adatainak kezelése olyan szerződés teljesítéséhez szükséges, melyben az egyik fél Ön. |
| **Kinek továbbítjuk az Ön adatait?** | Azon szervezeteknek, melyek részt vesznek a pályázat kidolgozásában, lebonyolításában, egyéb ügyiteli feladatok ellátásában, illetve az Önnel való kapcsolattartásban. Ezeket a szervezeteket részletesen a [VII. pontban](#_VII._Adattovábbítás,_nyilvánosságra) írtuk le. |
| **Milyen jogok illetik meg Önt?** | Számos jog illeti meg személyes adatai védelmével összefüggésben. Ezeket részletesen a [X. pontban](#_X._Az_Érintett) írtuk le. Ezek közül a legfontosabb a személyes adatainak kezeléséhez adott hozzájárulás visszavonásának joga, melyről bővebb információkat a [X.7.](#_X.7._Hozzájárulás_visszavonásának) pontban olvashat. |